open-index/open-wikipedia-markdown huggingface dataset:
Kaliber (meradlo zhody)

thumb|right|Kaliber pre kruhové otvory. Ľavá časť musí prejsť otvorom (go), pravá nesmie (no go), aby bol otvor považovaný sa správny
thumb|right|Nastaviteľný strmeňový kaliber. Pravá časť musí prejsť hriadeľom (go), ľavá nesmie (no go)
thumb|right|Špeciálny kaliber pre kontrolu vonkajšieho závitu
**Kaliber** presnejšie **medzný kaliber** je merací nástroj, ktorý sa používa na kontrolu presnosti vybraných parametrov výrobku. Väčšinou má dve strany alebo polohy ktoré sú označené ako dobrá a nepodarková. Pri vyhovujúcom rozmere súčiastky sa musí dať dobrá strana ľahko ale bez vôle nasadiť a nepodarková strana už nie. Hlavnou oblasťou použitia kalibra je kontrola rozmerov hotových výrobkov v priemyselných podnikoch. V súčasnosti je však nahradzovaný možnosťami optoelektronického merania polohy a dĺžok priamo na obrábacích strojoch, alebo na špecializovaných meracích strojoch.

Výhodou používania kalibrov je jednoduché a rýchle rozhodnutie o presnosti daného rozmeru. Ich nevýhodou je, že sa meraním opotrebúvajú s následnou stratou presnosti a tiež, že pre každý rozmer (resp. rozsah rozmerov) je potrebný samostatný kaliber (nastaviteľný kaliber).

## Taylorov princíp
Úzko späté s používaním kalibrov sú *Taylorove vety* resp. *Taylorov princíp*: 
* Dobrá strana medzného meradla má zodpovedať ideálnej súčiastke, ktorá bude s meraným výrobkom tvoriť funkčnú časť, aby bola zabezpečená vzájomná vymeniteľnosť súčiastok. Dobrá strana teda nemá zisťovať skutočný rozmer, ale funkčnú vhodnosť kontrolovanej plochy.
* Nepodarková strana medzného meradla má bodovo posudzovať skutočné rozmery aby sa dali zistiť miestne odchýlky tvaru. 

## Rozdelenie kalibrov
Podľa výrobnej tolerancie sa medzné kalibre delia na:
* dielenské (výrobné) - používajú sa priamo pri výrobe
* porovnávacie - používajú sa na nastavenie a kontrolu dielenských kalibrov
* preberacie (kontrolné) - používajú sa pri preberaní súčiastok.

Podľa použitia a tvaru sa delia na: 
* kalibre na kontrolu otvorov:
** valčekové
** ploché
** odpichy s guľovými plochami
** špeciálne
* kalibre na kontrolu osadenia
* kalibre na kontrolu hriadeľov tzv. strmeňové kalibre
* kužeľové kalibre

Podľa meracích plôch sa kalibre delia na:
* obojstranné s dobrou a nepodarkovou stranou
* jednostranné, v tomto prípade je celý kaliber označený ako dobrý/nepodarok

Podľa vyhotovenia sa kalibre delia na:
* pevné
* nastaviteľné

## Vyhotovenie kalibrov
Pri obojstranných kalibroch sú strany jasne označené nápismi D alebo go pre dobrú stranu a Nep  alebo no go pre nepodarkovú stranu. Nepodarková strana môže byť označená aj červeným pásikom. V súlade s Taylorovým pricípom má dobrá strana zodpovedať tvaru súčiastky, preto napríklad pri kalibroch na kontrolu otvorov je dlhšia.

## Referencie


## Zdroje
*

Kategória:Zhmotnené miery
Kategória:Riadenie kvality
Kategória:Strojárstvo
Univerzálna plynová konštanta

**Univerzálna plynová konštanta** alebo **plynová konštanta** resp. molárna plynová konštanta je fyzikálna konštanta vystupujúca v stavových rovniciach ideálnych plynov. Označuje sa symbolom ***R***, jej hodnota a jednotka je:

:*R* = 8,314 462 618 153 24 J⋅K−1⋅mol−1

## Pôvod
Plynová konštanta je rovná súčinu Avogadrovej konštanty *N<sub>A</sub>* a Boltzmannovej konštanty *k*:
:R = N_A k \,
Obidve tieto konštanty majú po akutalizácii základných jednotiek sústavy SI z roku 2019 presne dané hodnoty, takže hodnota plynovej konštanty je presne určená ako 8,314 462 618 153 24 J⋅K−1⋅mol−1.

## Stavová rovnica
Univerzálna plynová konštanta vystupuje v stavovej rovnici:

: **<math> pV = nRT \,</math>**

* *p* — je tlak plynu (Pa)
* *V* — je objem (m3) 
* *n* — je látkové množstvo (mol)
* *T* — je teplota (K) 

## Špecifická plynová konštanta
Špecifická plynová konštanta je konštanta s podobným významom pre konkrétny plyn. Označuje sa symbolom *r*. Vzťah medzi oboma konštantami je:

:  r = \frac{R}{M}

* *M* — je molárna hmotnosť plynu (g/mol)

Špecifická plynová konštanta má rozmer J · K-1 · kg-1.

## Referencie

Kategória:Termodynamika
Kategória:Fyzikálne konštanty
Friedrich Wilhelm Bessel

**Friedrich Wilhelm Bessel** (* 22. júl 1784, Minden, Nemecko – † 17. marec 1846, Königsberg, Prusko, dnes Rusko) bol nemecký astronóm, matematik a geodet, jeden zo zakladateľov astrometrie. 

Pracoval najmä v astrometrii, zmeral presne polohy vyše 50 000 hviezd. Roku 1838 zmeral ako prvý trigonometrickú paralaxu, a tým aj vzdialenosť hviezdy 61 Cygni. Roku 1844 predpovedal prítomnosť neviditeľných sprievodcov Síria a Prokyóna na základe analýzy ich nepravidelného vlastného pohybu (neskôr pozorovaní a identifikovaní ako bieli trpaslíci). Významné sú aj jeho práce v geodézii. Na základe presnej triangulácie veľmi presne určil parametre zemského sféroidu (Besselov sféroid), ktorý sa v geodézii používal celé storočie.

Od roku 1812 sa stal členom mnohých učených spoločností - Pruská akadémia vied v Berlíne (1812),, Ruská akadémia vied (1814) v Petrohrade, Académie des sciences v Paríži (1816), Royal Society of Edinburgh (1823), *Kungliga Vetenskaps-Societeten i Uppsala* v Stockholme (1823), Royal Society v Londýne (1825), *Akademie der Wissenschaften zu Göttingen* (1826), *Koninklijke Nederlandse Akademie van Wetenschappen* v Amsterdame (1827),, American Academy of Arts and Sciences in Cambridge (1832), Royal Astronomical Society v Londýne (1832), American Philosophical Society vo Philadelphii (1840), či *Bayerische Akademie der Wissenschaften* v Mníchove (1842).

Je po ňom pomenovaný kráter na Mesiaci a planétka 1552 Bessel.


Bessel, Friedrich Wilhelm – Tabulae Regiomontanae reductionum observationum astronomicarum ab anno 1750 usque ad annum 1850 computatae, 1830 – BEIC 753362.jpg|*Tabulae Regiomontanae reductionum observationum astronomicarum ab anno 1750 usque ad annum 1850 computatae*, 1830


## Referencie


## Iné projekty

## Externé odkazy

* J. S. Schlimmer: ''Der Doppelstern 61 Cygni'' 
* Nachlassstücke zu Friedrich Wilhelm Bessel in der Staats- und Universitätsbibliothek Bremen
* Bessel, Friedrich Wilhelm
* Biografia
* Publications of Friedrich Wilhelm Bessel in Astrophysics Data System ADS

Kategória:Nemeckí astronómovia
Kategória:Nemeckí matematici
Kategória:Členovia Kráľovskej spoločnosti
Kategória:Členovia Francúzskej akadémie vied
Kategória:Členovia Kráľovskej švédskej akadémie vied
Kategória:Členovia American Academy of Arts and Sciences
Kategória:Držitelia Radu Pour le Mérite
Kategória:Osobnosti na nemeckých poštových známkach
Občan Kane

***Občan Kane*** (angl. *Citizen Kane*) je filmový debut vtedy 25-ročného Orsona Wellsa. Film má v podstate jednoduchý dej, sústredený okolo osoby tlačového magnáta Charlesa Fostera Kanea, ktorý krátko pred smrťou vysloví iba jedno slovo „rosebud“ (ružový púčik). Celým filmom sa potom nesie rozprávanie o zisťovaní významu tohto slova. 

Welles vo filme použil nové postupy a niektoré scény natáčal bez zostrihania. Sústredil sa na akcie, pracoval so svetlom a pri natáčaní použil takzvanú žabiu perspektívu.

Keďže mediálny magnát William Randolph Hearst sa domnieval, že dej filmu je o ňom, rozpútal proti nemu negatívnu kampaň, a aj vďaka nej film prerobil 150 000 dolárov. Z deviatich nominácií na Oscara v roku 1941 nakoniec získal iba jeden za scenár. Napriek tomu sa zapísal do zlatého fondu filmografie ako jeden z najlepších filmov v histórii kinematografie.
 
## Externé odkazy
* 

Kategória:Filmy USA
Kategória:Filmy z 1941
Kategória:Filmy režírované Orsonom Wellsom
Kategória:Filmové drámy USA
Kategória:Filmy podľa názvu
The Stadium Techno Experience (album)

***The Stadium Techno Experience*** je deviaty štúdiový album nemeckej techno skupiny Scooter. Boli z neho vydané tri single: „Weekend!“, „The Night“ a remix „Maria (I Like It Loud)“ v spolupráci s Marcom Acardipanem a Dickom Rulesom. Grafika obalu albumu je poctou albumu *[[The White Room]]* z roku 1991 od skupiny The KLF. Je tiež prvým albumom, na ktorom spolupracoval Jay Frog.

## Zoznam skladieb

### 20 Years of Hardcore
#### CD2
# „Ramp! (The Logical Song)“ (Radio Edit)
# „Ramp! (The Logical Song)“ (The Club Mix)
# „Ramp! (The Logical Song)“ (Starsplash Mix)
# „Siberia“
# „Ramp! (The Logical Song)“ (Jay Frog Mix)
# „Ramp! (The Logical Song)“ (Clubstar UK Mix)
# „Ramp! (The Logical Song)“ (D-Bop Mix)
# „Nessaja“ (Radio Edit)
# „Nessaja“ (The Ultimate Club Mix)
# „Nessaja“ (Topmodelz Mix)
# „Nessaja“ (Clubstar UK Mix)
# „Nessaja“ (LMC Mix)
# „Nessaja“ (Flip & Fill Mix)

#### CD3
# „Nessaja“ (Breeze Mix)
# „Shortbread“
# „Weekend!“ (Club Mix)
# „Loud and Clear“
# „Weekend!“ (N-Trance Mix)
# „Curfew“
# „The Night“ (Club Mix)
# „The Night“ (Starsplash Remix)
# „No Pain, No Gain“
# „The Night“ (Langenhagen Remix)
# „The Night“ (LMC Remix)
# „The Night“ (Almighty Remix)
# „Cordyline“
# „Maria (I Like It Loud)“ (Ultrabeat Remix)
# „Giant's Causeway“

### Limitovaná edícia

## Pozície v rebríčkoch

## Zostava a personál
* H.P. Baxxter (spev)
* Rick J. Jordan (syntetizátory, mixovanie hudby)
* Jay Frog (syntetizátory, post-produkcia)
* Nikki (spev)
* Kramer & Giogoli (fotografie)
* Marc Schilkowski (dizajn obalu)

## Poznámky
*„Maria (I Like It Loud)“ je coververzia singla z roku 1997 „I Like It Loud“ od Marshall Masters & The Ultimate MC.
*„Weekend!“ obsahuje prvky skladby „Weekend“ od Earth & Fire rovnako ako skladby „Strange World“ od Push (ako M.I.K.E.), a „America: What Time Is Love?“ od The KLF.
*„Take a Break“ obsahuje prvky populárnej skladby z Americkej občianskej vojny zvanej „When Johnny Comes Marching Home“
*„Pulstar“ má základ v skladbe gréckeho skladateľa Vangelisa, ktorá má rovnaký názov.
*„The Night“ obsahuje prvky hitu z roku 1984 „The Night“ od talianskej disco hudobníčky Valerie Dore a prvky skladby „Magic Impulse“ od Exposure.
*„Roll Baby Roll“ obsahuje prvky skladby „Arrival“ od skupiny ABBA, z ich rovnomenného albumu
*„Siberia“ obsahuje prvky z tureckej folkovej skladby „Hüma Kuşu“ od Devrim Kaya. (v edícii 20 Years Of Hardcore Expanded Edition)
*„Level One“ obsahuje prvky zo skladby „Freedom“ od Chrisa Hülsbecka.
*„Liquid Is Liquid“ je coververzia skladby od Liquid.
*„A Little Bit Too Fast“ obsahuje prvky zo skladby „I Am Rushin'“ od skupiny Bump.

## Referencie

## Zdroj

Kategória:Hudobné albumy z 2003
Kategória:Albumy skupiny Scooter
Kategória:Hudobné albumy elektronickej hudby
Mind the Gap (album)

**Mind The Gap** je desiaty štúdiový album nemeckej skupiny Scooter vydaný 8. novembra 2004 v Nemecku vydavateľstvom Sheffield Tunes. Nachádzajú sa na ňom štyri single: „Jigga Jigga!“, „One (Always Hardcore)“, „Shake That!“ a „Suavemente“. Album vyšiel v troch verziách: **Basic**, **Regular** a **Deluxe**.

## Basic
Basic verzia je najlacnejšou a obsahovo najchudobnejšou verziou albumu. Vyšla bez brožúry a obsahuje iba 11 skladieb bez bonusov. Odporúčaná predajná cena prvej verzie bola 9,99 EUR.

### Zoznam skladieb
# „Killer Bees“ - 1:30
# „One (Always Hardcore)“ - 3:46
# „Shake That!“ - 3:19
# „My Eyes Are Dry“ - 2:54
# „All I Wanna Do“ - 4:21
# „Panties Wanted“ - 4:33
# „Trance-Atlantic“ - 7:53
# „Stripped“ - 3:29
# „Suavemente“ - 3:38
# „The Chaser“ - 4:10
# „The Avenger's Back“ - 2:59

## Regular
Regular verzia albumu obsahuje oproti Basic verzii 2 skladby navyše, videoklip k skladbe „Shake That!“, reportáž z nakrúcania videoklipu, rozhovor s členmy skupiny a fotky.

### Zoznam skladieb
# „Killer Bees“ - 1:30
# „One (Always Hardcore)“ - 3:46
# „Shake That!“ - 3:18
# „My Eyes Are Dry“ - 2:54
# „All I Wanna Do“ - 4:21
# „Jigga Jigga!“ (bonus) - 3:55
# „Panties Wanted“ - 4:33
# „Trance-Atlantic“ - 7:53
# „Stripped“ - 3:29
# „Suavemente“ - 3:38
# „The Chaser“ - 4:10
# „The Avenger's Back“ - 2:59
# „Trip To Nowhere“ (bonus) - 5:02

## Deluxe
Deluxe je obsahovo najbohatšia verzia albumu. Oproti verzii Regular obsahuje aj dvojstranový plagát a bonusové CD z koncertu *We Like It Loud Tour*.

### Zoznam skladieb
#### CD1
# „Killer Bees“ - 1:30
# „One (Always Hardcore)“ - 3:46
# „Shake That!“ - 3:18
# „My Eyes Are Dry“ - 2:54
# „All I Wanna Do“ - 4:21
# „Jigga Jigga!“ (bonus) - 3:55
# „Panties Wanted“ - 4:33
# „Trance-Atlantic“ - 7:53
# „Stripped“ - 3:29
# „Suavemente“ - 3:38
# „The Chaser“ - 4:10
# „The Avenger's Back“ - 2:59
# „Trip To Nowhere“ (bonus) - 5:02

#### CD2
# „Intro“ - 1:10
# „Maria (I Like It Loud)“ - 4:02
# „Weekend!“ - 3:39
# „Friends“ - 4:42
# „Waiting For Spring“ - 2:58
# „Let Me Be Your Valentine“ - 5:10
# „Faster Harder Scooter“ - 3:46
# „Break It Up“ - 3:49
# „Frequent Traveller“ - 2:34
# „How Much Is the Fish?“ - 3:49
# „Nessaja“ - 4:05
# „Jigga Jigga!“ - 3:57
# „Hyper Hyper“ - 6:15

Kategória:Albumy skupiny Scooter
Kategória:Hudobné albumy z 2004
Kategória:Hudobné albumy elektronickej hudby
Who’s Got the Last Laugh Now?

***Who’s Got the Last Laugh Now?*** je jedenásty štúdiový album nemeckej techno skupiny Scooter vydaný 4. novembra 2005 v Nemecku vydavateľstvom Sheffield Tunes. Boli z neho vydané dva single: „Hello! (Good to Be Back)“ a remix skladieb „Rock Bottom“ a „Apache“ nazvaný „Apache Rocks The Bottom!“.

## Zoznam skladieb
# „Lights Out“ - 1:46
# „Hello! (Good to Be Back)“ - 3:34
# „Privileged To Witness“ - 4:33
# „Rock Bottom“ - 3:29
# „The Leading Horse“ - 3:26
# „Take Me Baby“ - 4:15
# „Apache“ - 2:48
# „See Me, Feel Me“ - 4:09
# „Unity Without Words Pt. 3“ - 6:02
# „Everlasting Love“ - 4:22
# „Seven Bridges“ - 4:56
# „Mesmerized“ - 6:42

Kategória:Albumy skupiny Scooter
Kategória:Hudobné albumy z 2005
Kategória:Hudobné albumy elektronickej hudby
Arméni

left|thumb|Znak Arménska s vrchom Ararat
thumb|Arméni vo svete
thumb|Spomienka na genocídu Arménov
thumb|Biblický vrch Ararat
thumb|Arménsky kresťanský chrám
thumb|Interiér chrámu

**Arméni** alebo staršie **Arménci** sú národ žijúci najmä v Arménsku, na ktorého území žijú nepretržite už 3500 rokov, Gruzínsku a Azerbajdžane (Náhorný Karabach). Až do prvej svetovej vojny obývali takmer celú východnú časť dnešného Turecka a tzv. Malé Arménsko. Patrili k vynikajúcim obchodníkom. Dodnes žijú veľké skupiny Arménov vo Francúzsku, Rusku či v Amerike. Vierovyznaním sa prevažne hlásia k Arménskej apoštolskej cirkvi, ktorá patrí k orientálnym pravoslávnym cirkvám.  

## Dejiny Arménov
Arméni sú prvým národom na svete, ktorý oficiálne prijal kresťanstvo – v roku 301.

V rokoch 1915 a 1916 na území Osmanskej ríše prebiehalo násilné presídľovanie Arménov do juhovýchodných oblastí ríše (na územie dnešnej Sýrie), pri ktorých zahynuli desaťtisíce z nich. Celkový počet obetí je veľmi ťažké určiť, nakoľko neboli vedené žiadne štatistiky presídľovaných alebo neskoršie súpisy zomrelých. Bádateľ G. Lewy odhaduje na základe rôznych pramenných zdrojov a literatúry počet obetí na 642 000, čo bolo asi 37 % z predvojnovej populácie (odhadovanej na 1 750 000 Arménov), iná publikácia uvádza počty 800 000 – 1,2 milióna.

V dôsledku genocídy, najmä v 20. storočí, majú veľa emigrantov v USA, na Blízkom východe a v západnej Európe.

## Počty Arménov v jednotlivých krajinách

* Arménsko 3 229 900
* Rusko  1 130 491 – pozri Arméni v Rusku
* USA cca 1 000 000
* Francúzsko cca 500 000
* Irán cca 400 000
* Gruzínsko 248 900
* Sýria cca 190 000
* Libanon cca 140 000
* Náhorný Karabach (Azerbajdžan) cca 130 000
* Argentína cca 130 000
* Ukrajina cca 100 000
* Jordánsko cca 70 000
* Uzbekistan cca 70 000
* Turecko odhady od 40 000 po 70 000
* Nemecko cca 42 000
* Kanada 40 505
* Brazília cca 40 000
* Irak odhady od 20 000 po 60 000
* Grécko cca 35 000
* Turkmenistan cca 30 000
* Bielorusko cca 25 000
* Spojené kráľovstvo cca 18 000
* Austrália 15 791
* Belgicko cca 10 000
* Slovensko cca 1000

## Referencie


## Ďalšia literatúra
* 
* 

## Iné projekty


Kategória:Etniká, národy a národnosti
Petr Tatíček

**Petr Tatíček** (* 22. september 1983, Rakovník) je český hokejový útočník.

## Klubový hokej
Petr Tatíček je synom bývalého hokejistu Poldi Kladno Petra Tatíčka, ktorý je v súčasnosti asistentom trénera Kladna. Hral za mládežnícke družstvá Kladna a nastúpil aj v siedmich zápasoch v českej extralige. Prvý zápas v extralige odohral 23. januára 2000 proti Havířovu. V extralige nezaznamenal žiaden gól. Sezónu 2001/02 strávil v zámorí v tíme Sault-Ste.-Marie Greyhounds v juniorskej súťaži OHL a v drafte NHL si ho vybral tím Florida Panthers. Nasledujúcu sezónu však strávil opäť v Sault-Ste.-Marie Greyhounds. Zúčastnil sa na majstrovstvách sveta 20-ročných v Kanade. Sezónu 2003/04 a 2004/05 strávil vo farmárskom tíme Floridy San Antonio Rampage v AHL. Sezónu 2005/06 začal vo farmárskom družstve Houston Aeros v AHL. Až 21. januára 2006 sa dočkal svojho prvého zápasu v NHL. Florida Panthers v ňom prehrala s Anaheim Mighty Ducks 0:1.

## Klubová štatistika

## Externé odkazy
* 

Kategória:Českí hokejisti
Kategória:Hráči Florida Panthers
Kategória:Hráči HC Lev Praha
Kategória:Hráči HC Kladno
Kategória:Hráči HC Davos
Kategória:Hráči Hershey Bears
Kategória:Hráči Houston Aeros
Kategória:Hokejisti draftovaní klubom Florida Panthers
Pelikán hnedý

**Pelikán hnedý** (*Pelecanus occidentalis*) je druh z čeľade pelikánovité.

Má striebristosivé a hnedé sfarbenie.Hlava je biela a žltá,s gaštanovohnedým temenom. Neoperená zelenkastá koža na vaku a hrdle nadobúda počas hniezdneho obdobia výraznejšie sfarbenie.Pelikán hnedý je jediným druhom pelikána,ktorý na rozdiel od ostatných príslušníkov čeľade loviacich z hladiny rybárčí ponáraním sa zo strmhlavého letu. Korisť si vyhliadne počas letu nízko nad vodou.Keď zaregistruje rybu,vznesie sa do približne desaťmetrovej výšky,potom krídla natiahne za telo a strmhlav sa vrhne do vody. Najčastejšie hniezdi na kríkoch a stromoch, často v mangrovoch. Pelikány hnedé, ktoré žijú na ostrovoch a pobreží Peru, však hniezdia na zemi (sú významnými producentmi guána). Spoločenské pelikány hnedé odpočívajú,sťahujú sa a často i lovia v skupinách.Rovnako aj hniezdia v kolóniách, najčastejšie na pustých nízkych ostrovoch. Vajcia inkubujú obaja rodičia.V sedení sa striedajú po niekoľkých hodinách.Pár odchová v jednom hniezdení 1-2,vzácne 3 mláďatá.Spočiatku im rodičia vyvrhujú potravu do hniezda,no len čo dosiahnu vek desiatich dní,začnú si brať ryby od nich priamo zo zobáka. Predpokladá sa, že pelikán *Pelecanus thagus* je jeho poddruh a nie samostatný druh.

## Súhrnné informácie
* Dĺžka: 1-1,5
* Hmotnosť. Vyše 3,5 kg
* Operenie: Pohlavia sú si podobné
* Výskyt: S.,Str. a J. Amerika,Karibské more
* Migrácia: Čiastočne sťahovavý
* Status: Bežný
* Biotopy výskytu: Mangrovové močiare,pobrežia a pobrežné vody,otvorené more a oceán

## Iné projekty

Kategória:Pelikánovité
Robert Sedraki Kočarjan

**Robert Sedraki Kočarjan**,  (* 31. august 1954, Stepanakert) je arménsky politik.

Kočarjan sa narodil v meste Stepanakert, Náhorný Karabach, ktorý bol v tých časoch územím Azerbajdžanskej SSR.  Je ženatý, s manželkou Bellou ma tri deti.  Hovorí plynule po rusky a anglicky. 

V rokoch 1994-1997 bol prezidentom samozvanej republiky Náhorný Karabach, v rokoch 1994-1997 bol arménskym premiérom a v rokoch 1998-2008 bol druhým prezidentom novodobého nezávislého Arménska.

## Iné projekty

Kategória:Narodenia v 1954
Kočarian, Robert
Kočarian, Robert
Kategória:Predsedovia vlády Arménska
Kategória:Nositelia Radu Vitolda Veľkého
Kategória:Nositelia veľkokríža Radu čestnej légie
Kategória:Nositelia Radu bielej orlice
Augsburské vyznanie

náhľad|Lutherova ruža
náhľad|Phillip Melanchthon
**Augsburské vyznanie** () je kresťanské vieroučné vyznanie založené na teológii Martina Luthera. Patrí ku kľúčovým spisom reformácie a luteránskej teológie. Je jedným zo základných vyznávačských prameňov luteranizmu. Vyznanie bolo prvýkrát prednesené 25. júna 1530 na Augsburskom sneme v nemeckom Augsburgu. Text bol predložený adresovaný nemeckému cisárovi Karolovi V. Vyznanie figuruje ako spoločné vierovyznanie niektorých nemeckých kniežat a nemeckých miest. Text vyznania má 28 článkov. Autorom vyznania je Philipp Melanchthon, ktorý na jeho podobe spolupracoval s Martinom Lutherom.

Augsburské vyznanie sa po svojom vydaní dostalo onedlho aj na územie Slovenska. Jeho prvý preklad vyšiel u nás zrejme už v roku 1540. Augsburské vyznanie je jedným zo základných vyznavačských spisov aj v Evanjelickej cirkvi augsburského vyznania na Slovensku.

## Pozri aj
* Confessio Pentapolitana
* Confessio Heptapolitana
* Confessio Scepusiana

## Externé odkazy
* Augsburské vyznanie-celé znenie 

Kategória:Luteranizmus
Kategória:Reformácia
Kategória:Kresťanské kréda
Noah Webster

**Noah Webster** (* 16. október 1758, West Hartford, Connecticut, USA – † 28. máj 1843, New Haven) bol americký lexikograf, autor učebníc, reformátor anglického pravopisu, novinár a politický spisovateľ.

Jeho pôvodný slovník sa dnes vydáva v modernej verzii pod názvom *[[Meriam-Webster]]*.

V Spojených štátoch aj inde vo svete sa Websterovo meno často pokladá za synonymum slova „slovník“.

## Referencie


## Iné projekty

## Externé odkazy
* Merriam Webster Online

Kategória:Jazykovedci USA
Kategória:Absolventi Yale University
Kategória:Osobnosti z Connecticutu
Brian Campbell

**Brian Campbell** (* 23. máj 1979, Strathroy, Ontário) je kanadský hokejový obranca.

## Klubový hokej
V roku 1997 bol draftovaný klubom Buffalo Sabres. Počas lockoutu v NHL v sezóne 2004/05 hral za Jokerit vo fínskej SM-liige, s ktorým získal striebro. V roku 2008 bol súčasťou výmeny v rámci ktorej putoval do klubu San José Sharks za Steva Berniera. V lete 2008 sa stal hráčom klubu Chicago Blackhawks, s ktorým podpísal osemročný kontrakt. Nosí dres s číslom 51.

## Klubové štatistiky

## Reprezentácia
Kanadu reprezentoval v juniorskej kategórii na Majstrovstvách sveta v roku 1999.

## Referencie

Kategória:Narodenia v 1979
Kategória:Kanadskí hokejisti
Kategória:Hráči Buffalo Sabres
Kategória:Hráči San José Sharks
Kategória:Hráči Chicago Blackhawks
Kategória:Hokejisti draftovaní klubom Buffalo Sabres
Kategória:Víťazi Stanleyho pohára
Kategória:Osobnosti z Ontária
Sardínia

**Sardínia** (tal.: *Sardegna*, sard. *Sardigna*, *Sardinna* alebo *Sardinnia*) je autonómny administratívny región Talianska ležiaci na rovnomennom ostrove a okolitých menších ostrovoch v Stredozemnom mori.

Samotný ostrov Sardínia je druhým najväčším ostrovom Stredozemného mora po Sicílii. Región má rozlohu , 1,6 milióna obyvateľov a delí sa na 8 provincií. Hlavným mestom je Cagliari.

Na ostrove sa hovorí po taliansky a po sardínsky.

## Dejiny
Sardínia patrí k najstaršie osídleným častiam Európy. Najstaršie archeologické pamiatky sú datované až do roku 1700 pred naším letopočtom. Pozostatkami sardínskej histórie sú nuraghi – vežové stavby z kameňa kužeľovitého tvaru. 

Sardínia patrila do roku 237 pred Kr. Kartágu, potom však padla do rúk Rimanov. 

V 6. – 8. storočí bola Sardínia súčasť Byzancie, v 11. až 13. storočí bola pod nadvládou Republiky Pisa a Janovskej republiky, od 1297 súčasť Sardínsko-korzického kráľovstva (neskôr Sardínskeho kráľovstva), ktoré bolo roku 1861 premenené na Talianske kráľovstvo.

V rámci dejín útvaru bola Sardínia od 14. storočia predmetom aragónskej expanzie, od roku 1714 súčasť Rakúska, roku 1717 ju obsadilo španielske vojsko a o rok neskôr bola predaná savojským vojvodom a stala sa (znova) súčasťou Sardínskeho kráľovstva.

## Cestovanie
Sardínia je s okolitým svetom spojená lietadlami alebo trajektmi. Lietadlom trvá cesta na pevninu od 1,5 hodiny, trajektom od 5 hodín.

;Letiská
* Cagliari-Elmas Airport – juh
* Tortolì-Arbatax Airport – východ
* Olbia-Costa Smeralda Airport – severovýchod
* Alghero-Fertilia Airport – západ

;Prístavy na Sardínii
* Cagliari
* Palau
* Porto Torres
* Santa Teresa di Gallura
* Olbia
* Arbatax
* Golfo Aranci

;Prístavy z Talianska
Genova, Livorno, Piombino, Civitacchia, Neapol, Fiumicino, Palermo, La Spezia, Trapani, Propriano

## Provincie
* Cagliari
* Carbonia-Iglesias
* Medio Campidano
* Nuoro
* Ogliastra
* Olbia-Tempio
* Oristano
* Sassari

## Iné projekty


Kategória:Ostrovy Talianska
Kategória:Regióny v Taliansku
Dugongovité

**Dugongovité** (lat. *Dugongidae* alebo *Halicoridae*) sú čeľaď z radu sirény.

## Charakteristika
Sú to veľké, vodné morské bylinožravce. Veľké sú 3 – 10 m; ťažké 400 – 5 900 kg. Majú hladké telo takmer bez chlpov. 

Dugong morský (*Dugong dugong*) žije v Indickom oceáne a v západných oblastiach Tichého oceánu. Samce majú asi 25 cm dlhé kly. Má chvostovú plutvu vykrojenú, čím sa podobá veľrybám. Druh Hydrodamalis gigas vyhynul roku 1768.

Najstaršie dugongovité pochádzajú z konca eocénu, podčeľaď *Dugoninae* z raného alebo stredného oligocénu, podčeľaď *Hydrolaminae* z raného miocénu.

## Systém
*†“Halitherium” bellunense 
*? Rod †Anisotherium
*? rod †Indosiren 
*? rod †Miodudong
*? rod †Paralitherium
*? rod †Prohalicore
*? rod †Sirenavus
*? rod †Eotheroides
*(-) †Halitheriinae - parafyletická
**? rod †Prototherium
**? rod †Eosiren
**? rod †„Eosiren“
**? †“Halitherium” alleni
**? †“Halitherium” antillense
**? †“Halitherium” schinzii
**? rod †Halitherium
** podčeľaď Dugonginae - vrátane Rytiodontinae
***? †Caribosiren turneri
***†Thalattosiren petersi
***†Crenatosiren olseni (“Halitherium” olseni)
*** dugong morský/indický/obyčajný (Dugong dugong) 
***†Bharatisiren kachchhense (Metaxytherium kachchhense)
***†Rytiodus capgrandi
***†Rytiodus sp.
***†Corystosiren varguezi
***†Dioplotherium manigaulti
***†“Dioplotherium” allisoni
***†Xenosiren yucateca
**(-)Metaxytheriinae – parafyletická skupina
***rod †“Metaxytherium” 
***podčeľaď †Hydrodamalinae
****? †Dusisiren reinhardi
****? rod †“Dusisiren
****rod † kôrokožec (Hydrodamalis)

## Iné projekty
Dmitrij Vladimirovič Kalinin

**Dmitrij Kalinin** (* 22. júl 1980, Čeľabinsk, Rusko) je ruský hokejový obranca, ktorý od sezóny 1998/1999 do sezóny 2007/2008 hrával za tím Buffalo Sabres v NHL. V súčasnosti je hráčom SKA Petrohrad.

## Klubový hokej
Dmitrij Kalinin meria 191 centimetrov a váži 93 kilogramov. Strieľa ľavou rukou. Kalinin bol draftovaný Buffalom v úvodnom drafte NHL roku 1998 už v prvom kole ako 18. v celkovom poradí. V lete 2008 ako voľný hráč podpísal zmluvu s tímom zámorskej NHL New York Rangers, odkiaľ prestúpil do Phoenix Coyotes. V súčasnosti hrá v KHL, v tíme SKA Petrohrad.

### Klubová štatistika

## Reprezentácia

  
  
  
  
  
  
  
  
  
|}

Kalinin reprezentoval Rusko na Majstrovstvách sveta v ľadovom hokeji v rokoch 2003, 2004, 2005, 2008, 2009, 2010, 2011 a 2012 a na ZOH 2010

## Externé odkazy
* 
* 

]
Kategória:Hráči Buffalo Sabres
Kategória:Ruskí hokejisti
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2010
Kategória:Osobnosti z Čeľabinska
Hasdrubal Krásny

**Hasdrubal** (* 270 pred Kr. – † 221 pred Kr.), zvaný *Krásny*, švagor Hannibala, zať Hamilkara Barkasa bol punský veliteľ, pokračovateľ Hamilkarovho († 229) diela v Hispánii.

Podieľal sa na rozšírení územných ziskov Kartága na Pyrenejskom polostrove až po rieku Ebro a potvrdil ich podpisom tzv. „Dohody o Ebre“ s Rímom v roku 226 pred Kr.. 

Bol zavraždený v roku 221 pred Kr..

Kategória:Kartáginské osobnosti
Barkas

náhľad|Barkas B1000
thumb|right|Barkas B1000
**Barkas** bol východonemecký výrobca malých úžitkových vozidiel, sídliaci v meste Karl-Marx-Stadt (dnes Chemnitz). 

Výroba najznámejšieho modelu **B1000** začala v roku 1961 a trvala až do roku 1991.

Na Slovensku fanúšikov Barkasa združuje "Stredoslovenský Trabantklub o.z." so sídlom v Slovenskej Ľupči. 

## Iné projekty

## Externé odkazy
* Oficiálna fanúšikovská stránka 

Kategória:Automobilky NDR
Dekadencia (umelecký smer)

**Dekadencia** (z franc. slova *décadence* – úpadok) bol umelecký smer, ktorý vznikol na konci 19. storočia, pre ktorý bol charakteristický subjektivizmus, pesimizmus a krajný individualizmus.

Časté sú motívy bezvýchodiskovosti, rozkladu a smrti. O predstaviteľoch dekadencie sa zvykne písať ako o „izolovaných od reality“ so sklonmi k iluzionizmu. Často sa dekadentné tóny a motívy prelínajú so symbolistickou tematikou (niekedy sa aj termín *dekadencia* rozumie ako nadradený, súhrnný pojem pre rôzne smery z konca 19. storočia a začiatku 20. storočia, medzi ktoré patrí aj symbolizmus).

## Referencie

Kategória:Modernizmus
Jay McKee

**Jay McKee** (* 8. september 1977, Kingston, Kanada) je bývalý kanadský hokejový obranca a tréner.

Strieľal ľavou rukou. V úvodnom drafte NHL v roku 1995 bo draftovaný už v prvom kole ako 14. v celkovom poradí. Od roku 1996 do 2006 hral za tím Buffalo Sabres, v rokoch 2006 a 2009 za St. Louis Blues a svoju kariéru ukončil v klube Pittsburgh Penguins.

Po ukončení hráčskej kariéry pôsobil ako asistent trénera v tímoch NCAA Niagara Purple Eagles, v AHL za Rochester Americans, Erie Otters z Ontario Hockey League (OHL) a Kitchener Rangers. o jednej sezóne v Kitcheneri bol vymenovaný za  hlavného trénera Rangers, kde pôsobil tri a pol sezóny. Potom bol vymenovaný za hlavného trénera Hamilton Bulldogs.

## Iné projekty

## Externé odkazy
* 

Kategória:Kanadskí hokejisti
Kategória:Kanadskí hokejoví tréneri
Kategória:Hráči Buffalo Sabres
Kategória:Hráči St. Louis Blues
Kategória:Hráči Pittsburgh Penguins
Kategória:Hráči Rochester Americans
Kategória:Hokejisti draftovaní klubom Buffalo Sabres
Kategória:Osobnosti z Kingstonu (Ontário)
Interkozmos

right|130px

**Interkozmos** je názov pre kozmický program socialistických štátov. Jeho cieľom bol výskum a mierové využitie kozmického priestoru. Táto medzinárodná organizácia vznikla v roku 1967 v Moskve, no jej názov *Interkozmos* bol schválený až v roku 1970 na porade národných koordinačných orgánov. Vtedy boli dohodnuté aj pravidlá spolupráce. Spolupracujúce krajiny boli Bulharsko, Česko-Slovensko, Kuba, Maďarsko, Mongolsko, NDR, Poľsko, Rumunsko, Vietnam a Sovietsky zväz.

Úlohy organizácie patria do oblasti kozmickej fyziky. Okrem družíc *Interkozmos* boli vypúšťané aj výskumné výškové rakety Vertikal, určené na atmosférický výskum, ktoré dosahovali výšku asi .

Osobitosťou programu Interkozmos boli lety s medzinárodnou posádkou. Začali sa v roku 1978 práve spoločným letom sovietskeho a česko-slovenského kozmonauta na palube kozmickej lode Sojuz 28. Potom sa na týchto letoch postupne vystriedali kozmonauti všetkých vtedajších socialistických krajín združených v Interkozmos.


Kategória:Sovietske kozmické programy
Kategória:Programy ľudských letov do vesmíru
Kategória:Kozmonautika
Vertikal

**Vertikal** (Вертикаль (ракета)) je názov pre sovietsku výškovú raketovú sondu, ktorá plnila úlohy v rámci programu Interkozmos. Úlohy tejto raketovej sondy boli krátkodobé, prevažne určené na geofyzikálne výskumy. Návrat prístrojového puzdra bol zabezpečený. Celý čas merania trval približne 15 minút.

Kategória:Interkozmos
Kategória:Sondážne rakety
Encyklopédia astronómie

**Encyklopédia astronómie** je prvé slovenské populárnovedecké dielo, určené pre širokú verejnosť, ktorá javí záujem o astronómiu. 

Encyklopédiu zostavil a autorsky pripravil kolektív vedeckých a pedagogických pracovníkov z Astronomického ústavu SAV, z  Katedry astronómie, geofyziky a meteorológie matematicko-fyzikálnej fakulty UK v rokoch 1977 – 1984. Vydalo ju vydavateľstvo Obzor v Bratislave v roku 1987. Bola to prvá publikácia na Slovensku z oblasti astronómie, ktorá mala formu a náplň, určenú širokému okruhu záujemcov.

V roku 2000 získala organizácia Slovenský zväz astronómov amatérov (od roku 2013 Slovenský zväz astronómov) súhlas na digitalizáciu Encyklopédie astronómie. Vďaka dobrovoľníckej práci členov a priateľov zväzu bola Encyklopédia astronómie úspešne prevedená do digitálnej podoby a postupne po príslušnej úprave sú jej časti publikované na internete.

## Autori
* RNDr. Anton Hajduk, DrSc.
* Doc. RNDr. Mária Hajduková, CSc.
* RNDr. Drahomír Chochol, CSc.
* Doc. RNDr. Pavol Paľuš, CSc.
* RNDr. Eduard Pittich, CSc.
* RNDr. Vladimír Porubčan, CSc.
* RNDr. Ján Štohl, DrSc.


Kategória:Astronómia na Slovensku
Kategória:Slovenské encyklopédie
Fenoly

náhľad|274x274bod|Fenol je najjednoduchším predstaviteľom fenolov
**Fenoly** alebo **arenoly** sú organické zlúčeniny, ktoré obsahujú hydroxylovú skupinu -OH naviazanú na aromatickom jadre. 

Najjednoduchší predstaviteľ tejto skupiny je fenol so sumárnym vzorcom C6H5OH. Väčšina zlúčenín z tejto skupiny má triviálny názov. Substitučný názov je možné vyjadriť pridaním prípony *- ol* k názvu aromatického uhľovodíka.

Hoci obsahujú -OH skupinu rovnako ako alkoholy, majú podstatne odlišné vlastnosti.

## Príprava
Najčastejšie sa fenol pripravuje oxidáciou kuménu (izopropylbenzénu):
thumb|center|369px|Oxidáciou kuménu vzniká fenol a acetón

## Ďalšie zlúčeniny
thumb|369px|Príklady fenolovOd fenolu sa odvodzujú aj ďalšie zlúčeniny: 
*benzén-1,2-diol (pyrokatechol)
*benzén-1,3-diol (rezorcinol)
*benzén-1,4-diol (hydrochinón)

**o*-; *m*-; *p*-krezol (metylfenol)
*kyselina pikrová a jej soli (všetky mimoriadne výbušné)
*naftoly

## Vlastnosti fenolov

Fenoly sú silnejšie kyseliny ako alkoholy, pretože dochádza ku konjugácii voľného elektrónového páru na kyslíku (H+ sa ľahšie odštepuje). Kyslosť sa zvyšuje pridaním skupín s +M a −I efektom (napr. nitroskupiny –NO2).

## Referencie
Palana

**Palana** je ruské sídlo mestského typu, administratívne centrum Koriackeho autonómneho okruhu. Sídlisko leží na západnom pobreží polostrova Kamčatka, na pravom brehu rieky Palana, asi 8 kilometrov od jej ústia do Ochotského mora.

## Externé odkazy
* palana.ru 
* Fotografie Palany (po anglicky)

Kategória:Mestá v Rusku
Kategória:Kamčatka
Koloman Berényi

**Koloman Berényi** (* 1. máj 1913 – † 11. september 1995) bol priekopníkom slovenskej amatérskej astronómie, jeden zo spoluzakladateľov hvezdárne v Humennom.

Kategória:Narodenia v 1913
Kategória:Úmrtia v 1995
Kategória:Slovenskí astronómovia
Liatina

náhľad|uličná vpusť z liatiny
[náhľad|[Iron Bridge, prvý liatinový most na svete]]
náhľad|liatinová panvica
náhľad|stĺpy z liatiny

**Liatina** je zliatina železa s uhlíkom s obsahom uhlíka vyšším ako je jeho maximálna rozpustnosť v austenite (t. j. 2,14 %), s výnimkou ledeburitických ocelí. V porovnaní s oceľami obsahujú okrem viac uhlíka aj viac sprievodných prvkov (napríklad mangán, kremík, síru, fosfor).
Liatina sa vyrába pretavením vhodných surových želiez a kovového odpadu v zlievárenských peciach, najčastejšie v kuplovniach. 

## Rozdelenie liatin
Základné rozdelenie je dané spôsobom kryštalizácie:
# **cementické liatiny** kryštalizujú podľa metastabilnej sústavy Fe-Fe<sub>3</sub>C.
## biela liatina
# **grafitické liatiny** kryštalizujú podľa stabilnej sústavy Fe-grafit.
## sivá liatina
## tvárna liatina (napríklad: bainitická tvárna liatina)
# **[[tvrdená liatina]]** je zvláštny druh liatiny, pri ktorej sa volí zloženie a tepelné podmienky ochladzovania tak, aby povrch kryštalizoval metastabilne a jadro stabilne
# **[[temperovaná liatina]]** kryštalizuje metastabilne, ale tepelným spracovaním sa cementit rozpadá na grafit.
## s čiernym lomom 
## s bielym lomom

Ďalšie rozdelenie je dané prítomnosťou prídavných legovacích prvkov:
# **legované liatiny**
## so zvýšenými mechanickými fyzikálnymi a technologickými vlastnosťami 
## antikorózne
## žiaruvzdorné
# **nelegované liatiny**

## Iné projekty

## Zdroje
*
Slovenská astronomická spoločnosť

**Slovenská astronomická spoločnosť pri SAV** je dobrovoľná výberová vedecká spoločnosť združujúca vedeckých, odborných, ale aj amatérskych pracovníkov v oblasti astronómie a príbuzných vied. 

Spoločnosť vznikla v roku 1959 a za svoje poslanie si vzala rozširovanie poznatkov, získaných vedeckým výskumom v danej oblasti, ako aj organizovanie národných i medzinárodných konferencií, seminárov, vedeckých sympózií, ale aj vedeckých i populárno-vedeckých prednášok. Najvyšším orgánom je zjazd, ktorý sa schádza raz za tri roky. V období medzi jednotlivými zjazdmi riadi činnosť spoločnosti Hlavný výbor SAS. Vo funkcii predsedu Hlavného výboru SAS sa striedajú významné vedecké osobnosti z oblasti astronómie. Sídlom sekretariátu je Tatranská Lomnica.

## Externé odkazy

* Oficiálna stránka

Kategória:Astronómia na Slovensku
Astronómia
Kornel Bezay

**Kornel Bezay** (* 22. júl 1911 – † 11. jún 1979) bol priekopníkom slovenskej amatérskej astronómie, dlhoročný popularizátor astronómie v Bratislave.

Kategória:Narodenia v 1911
Kategória:Úmrtia v 1979
Kategória:Slovenskí astronómovia
Vilém von Biela

**Vilém von Biela** alebo **Wilhelm von Biela** (* 19. marec 1782 – † 18. február 1856) bol český astronóm amatér, ktorý objavil tri kométy, z ktorých jedna, ktorú  objavil roku 1826 v Jozefove podľa predpovede J. Morstandta, nesie jeho meno. V období svojej viditeľnosti (1846) sa rozpadla na dve časti.

Objavil tri kométy, z ktorých jedna, ktorú objavil roku 1826 v Jozefove podľa predpovede J. Morstandta, nesie jeho meno. V období svojej viditeľnosti (1846) sa rozpadla na dve časti.

## Externé odkazy

* Dielo W. von Biela v Astrophysics Data System
* Wilhelm von Biela

Kategória:Českí astronómovia
Soľný kúpeľ

**Soľný kúpeľ** je tavenina soli, určená na izotermické spracovanie ocele a iných materiálov.

Je to výhodné, keď potrebujeme obrobok zohriať alebo ochladiť na nejakú presnú teplotu, pretože pri fázovej zmene (keď sa začne taviť) je až do úplného roztavenia teplota konštantná. Netreba komplikované metódy na udržanie konštantnej teploty.

Na rôzne teploty sa berú rôzne soli alebo zmesi (s izotermickým schodíkom). Používa sa pri teplotách od 150&nbsp;°C vyššie.

## Pozri aj

* Bainitická tvárna liatina
* Bainit

Kategória:Tepelné spracovanie kovov a zliatin
Kungens kurva

thumb|''Heron City'', Kungens Kurva
thumb|Havária auta kráľa Gustáva V., 28. september 1946

**Kungens kurva** je časť švédskej obce Huddinge, susediaca s obcou Skärholms. Nachádza sa tu rozsiahle nákupné centrum (medzi inými predajne IKEA, Heron City, El-giganten, ONOFF, Siba, Willys, City Gross, Rusta, Jula). Oblasť dostala meno podľa havárie dňa 28. septembra 1946, kedy šofér švédskeho kráľa Gustáva V. dostal šmyk a auto skončilo (spolu s kráľom) mimo vozovky. Meno (v preklade *Kráľovská zákruta*) sa neskôr stalo oficiálnym. Úsek cesty je v súčasnosti časťou diaľnic E4 a E20.

Kategória:Sídla vo Švédsku
Tajga

thumb|severský ihličnatý les&nbsp;– tajga (zelene).
thumb|Sibírska tajga

**Tajga** je vegetačná formácia a bióm v severnej časti severného mierneho pásma (v Európe, Ázii a Severnej Amerike), v ktorej/-om prevláda ihličnatý les, spravidla pralesného typu. Pôvodne to bolo len označenie pre sibírsky prales na močaristej pôde.

Delí sa na boreálnu a vysokohorskú časť. Rozdiel medzi nimi je v trvaní osvetlenia.

Základnou podmienkou pre rozšírenie ihličnatých lesov je klíma - predovšetkým dĺžka vegetačného obdobia 1 - 4 mesiace. (Ide o obdobie, kedy priemerná teplota vzduchu presahuje 13&nbsp;°C.) Smerom na sever potom tajga prechádza do tundry (prechodný pás s roztrúsenou stromovou a kríkovou vegetáciou sa nazýva lesotundra). Na juhu zase do biómu zmiešaných a listnatých opadavých lesov. S ihličnatými lesmi sa stretávame často aj mimo ich oblasť prirodzeného výskytu (napr. Česko, Slovensko, Švajčiarsko, Rakúsko), kde rastú vo vysokých nadmorských výškach. Ide o tzv. klimaxové smrečiny, prípadne v podmáčaných oblastiach rašelinné smrečiny a podmáčané smrečiny. Niekedy sa tieto porasty označujú aj pojmom *horská tajga*. Väčšina ihličnatých lesov v Európe je však pestovaná umelo. 

Ihličnany potrebujú:

* prevahu zrážok nad vyparovaním
* krátke a pomerne teplé leto
* sú schopné vydržať aj výrazne chladnú zimu ⇒ výskyt aj v oblastiach *[[permafrost]]u*

Vďaka veľkému množstvu zrážok a následnej chemickej reakcii so spadnutým ihličím vznikajú podzolové pôdy. Následne kyslá voda vymýva zlúčeniny železa z pôdy, tie klesajú nižšie a tvoria nepriepustnú vrstvu ⇒ tvorba močiarov a rašelinísk, ktoré sú pre sibírsku tajgu typické. Organická hmota je sústredená tak v živých rastlinách, ako aj v odumretej biomase. 

## Zloženie tajgy
* vo vlhkom prostredí iba smreky
* na suchších miestach prevažujú borovice
* v miestach s veľkými výkyvmi teplôt (Sibír) tvoria smrekovce najsevernejšiu hranicu
* bylinné poschodie: prevládajú drobné kríčky - brusnice, čučoriedky, vresy
* silno vytvorené machové poschodie
* prechod medzi ihličnanmi a tundrou (oblasť lesotundry) - veľký podiel brezy

## Výskyt tajgy
* Sibír (najmä stredná a východná časť)
* Škandinávia
* polostrov Kola, Karélia a SZ Rusko
* Kanada a väčšia časť Aljašky
* horské oblasti USA a strednej Európy
* južná časť Patagónie, asi 45-50° j.š. (jediný väčší výskyt na južnej pologuli)
* maloplošne v horských oblastiach Austrálskych Álp a južného ostrova Nového Zélandu

Porasty rôznych druhov borovíc, ktoré však nezodpovedajú biómu tajgy, sa nachádzajú aj v Stredomorí, Mexiku, JZ Ázii a na rôznych ostrovoch sopečného pôvodu (napr. Kanárske ostrovy)

V tajge žije mnoho ohrozených druhov cicavcov, napríklad medveď, vlk, los, rys, bobor, vychuchol, atď. Hospodársky významný je lov kožušinovej zveri, ťažba surovín, ťažba dreva (predovšetkým Škandinávia). Ľudské obydlia sa v pásme tajgy vyskytujú len sporadicky, podobne ako aj sieť ciest a železníc nie je príliš rozvinutá, hlavnú úlohu hrá letecká a vodná doprava. Z ťažby je najvýznamnejšia ropa a zemný plyn na Sibíri a Aljaške. 

## Iné projekty

Kategória:Vegetačné pásma
Avraham ibn Daud

**Avraham ibn Daud** (* asi 1110 – † asi 1180), hebrejsky **Avraham ben David ha-Levi**, arabsky **Ibráhím ibn Daud**, známy tiež pod akronymom **Rabad** alebo **Ravad** (ראב"ד), bol židovský stredoveký filozof, historik a astrológ, jeden z prvých židovských aristotelikov. Napísal historické dielo *Kniha tradície* (Sefer ha-Kabala) a filozofický spis *Vznešená viera* (Emuna rama).

## Externé odkazy
* Avraham ibn Daud v Encyklopedie Britannica

Kategória:Narodenia v 12. storočí
Kategória:Úmrtia v 12. storočí
Kategória:Filozofi židovského pôvodu
Cartagena (Španielsko)

náhľad|Radnica
**Cartagena** je španielske prístavné mesto na pobreží Stredozemného mora, patriace do provincie Murcia.

## Dejiny
Založilo ho Kartágo pod menom *Carthago Nova* (Nové Kartágo): Hasdrubal Krásny ho dal postaviť v rokoch 228221 pred Kr. - prístav mu umožnil ovládnuť Gibraltársky prieliv. Navyše v blízkosti boli bohaté ložiská striebra.

## Osobnosti
* Juan Fernández (* asi 1530† okolo 1604), španielsky moreplavec

## Iné projekty

Kategória:Mestá v Španielsku
Atkinsonov cyklus

Pojem **Atkinsonov cyklus** môže znamenať:
* v teoretickej termodynamike cyklus s predĺženou expanziou
* v praxi skrátené označenie motora s Atkinsonovým cyklom

Kategória:Cykly tepelných strojov
Cartagena

**Cartagena** môže byť:
* lokalita:
** Cartagena (Čile)
** Cartagena (Kolumbia)
** Cartagena (Španielsko)
** Cartagena (Costa Rica)
* hra, pozri Cartagena (hra)
Computer Integrated Manufacturing

**Computer Integrated Manufacturing** alebo **computer-integrated manufacturing**, skratka **CIM**, je komplex navzájom integrovaných CA systémov, ktoré sa podieľajú pri realizácii súčiastky. Je to pohľad na integráciu počítačom podporovaných systémov vo všetkých etapách výroby. Ako základ sa na integráciu CA systémov v podniku uvažujú nasledovné CA systémy: CAD, CAD/CAM, CAM, CAPP, CAQ a PPS systémy.

Kategória:Inžinierstvo pomocou počítača
Kategória:Výroba
Hasdrubal

**Hasdrubal** bolo meno viacerých kartáginských veliteľov:
* vládca Kartága asi v rokoch 530 – 510 pred Kr., pozri Hasdrubal (6. storočie pred Kr.)
*(† 250 pred Kr.) Hannov syn, v roku 250 pred Kr. prehral bitku pri dnešnom Palerme proti Rimanom, popravený, pozri Hadrubal (Hannov syn)
* (* 270 pred Kr. – † 221 pred Kr.), zvaný Hasdrubal Krásny, otec Hannibala, zať Hamilkara Barkasa, pokračovateľ Hamilkarovho diela v Hispánii, zomrel násilnou smrťou, pozri Hasdrubal Krásny
*(† 207 pred Kr.) syn Hamilkara Barkasa, brat Hannibala, bojoval s Rimanmi počas druhej punskej vojny v Hispánii, pozri Hasdrubal Barkas
*(† asi 202 pred Kr.), Geskonov (Gisgoov) syn, zomrel samovraždou, bojoval s Rimanmi počas druhej punkej vojny, na čele senátnej strany v Kartágu, v opozícii k politike Hasdrubala Barkasa a jeho brata Hannibala, otec Sofinisby (o ktorú sa uchádzal aj Massinissa), pozri Hasdrubal Gisgo
*veliteľ v boji proti numidskému kráľovi Massinissovi krátko pred a počas tretej púnskej vojny, pozri Hasdrubal (tretia púnska vojna)
CAD/CAM

**Computer Aided Design/Computer Aided Manufacturing** (**projektovanie pomocou počítača/výroba pomocou počítača**) je počítačom podporovaný systém s integrovanou podporou návrhu a súčasne aj výroby súčiastky. Postupne s vývojom CAD, CAPP a CAM systémov sa začali vyvíjať systémy, ktoré integrovali reťazec činnosti *návrh súčiastky* - *návrh technológie* - *výroba* do jedného systému. Systémy CAD/CAM integrujú modelovanie súčiastky a jej konštrukčný návrh, návrh technickej dokumentácie vo forme NC programov a operatívne riadenie výroby do jedného počítačového systému.

## Pozri aj
* Inverzný návrh
Projektovanie pomocou počítača

thumb
náhľad|Jednoduchá strojárska súčiastka - fotorealistická vizualizácia (Creo Parametric)

**Projektovanie pomocou počítača ** alebo **CAD** (iné názvy pozri nižšie; angl. *computer-aided design* alebo *computer-assisted design*, skr. *CAD*) sú programové systémy a počítače používané na projektovanie objektov, najmä pre strojárstvo, architektúru, stavebníctvo, elektroniku, dopravu alebo pre špeciálne vedecké aplikácie.

## Názvy
Slovenské názvy môžu byť:
*názvy typu "...pomocou počítača": **projektovanie pomocou počítača**, **navrhovanie pomocou počítača**, **návrh pomocou počítača**, **konštruovanie pomocou počítača**, **konštrukcia pomocou počítača**, **kreslenie pomocou počítača**, **dizajn pomocou počítača** (Poznámka: Niekedy sú namiesto slov **pomocou počítača** slová **za pomoci počítača**)
*názvy typu "...podporované počítačom": **projektovanie podporované počítačom**, **navrhovanie podporované počítačom**,  **návrh podporovaný počítačom**, **konštruovanie podporované počítačom**, **konštrukcia podporovaná počítačom**, **dizajn podporovaný počítačom**,
*názvy typu "počítačom podporované...": **počítačom podporované projektovanie**, **počítačom podporované navrhovanie**, **počítačom podporovaný návrh**, **počítačom podporované konštruovanie**, **počítačom podporovaná konštrukcia** , **počítačom podporovaný dizajn**,
*názvy typu "počítačové...": **počítačové projektovanie**, **počítačový návrh**, **počítačové navrhovanie** , **počítačový dizajn**,
*názvy typu "automatizované...": **automatizované projektovanie**, **automatizované konštruovanie**,
*ostatné: **strojový návrh**, **CAD**, **CAD systém**, **systém CAD**.

## Charakteristika
Ide o programové vybavenie pre geometrické a matematické modelovanie súčiastok a ich vlastností. Okrem grafických činností CAD systémy umožňujú realizovať aj rôzne inžinierske výpočty a analýzy.

CAD systémy vykonávajú náročné úkony, preto potrebujú výkonnú výpočtovú techniku a výkonné grafické prostriedky na dvoj- alebo trojrozmerné zobrazovanie projektovaných objektov. Podporujú aj spoluprácu s databázami, ktoré vytvárajú kompletnú technickú a i. dokumentáciu. Spôsob práce operátora s CAD systémom je interaktívny. Rozšírením CAD systémov sú CAD/CAM systémy; v nich sa dáta o projektovanom výrobku prenášajú priamo do výrobného systému počítačovou sieťou.

## Zdroje
White Island

**White Island** môže byť ostrov:
*v Novom Zélande:
**so sopkou, pozri White Island (Whakaari)
**pri Dunedine, pozri White Island (Otago)
*v Kanade, pozri White Island (Nunavut)
*v severnom Írsku, pozri White Island (County Fermanagh)
*v Škótsku, pozri Eilean Bàn
*pri Antarktíde:
**White Island (Enderbyho zem) 
**White Island (Rossovo súostrovie)

## Pozri aj
*White Island Shores (Massachusetts) (sídlo v meste Plymouth v štáte Massachusetts v USA)